यद्यपि पुरस्कारका लागि ती सबैले उत्कृष्ट स्थान हासिल गर्ने कुरा आएन । त्यसो त पुरस्कृत कवि र कविताहरूबारे वर्षेनि विवाद हुने गरेको छ । त्यो कुरो छोडौं । उत्कृष्ट ३६ मध्ये ४ जना कवि/कवयित्रीहरू पुरस्कृत भए पनि उत्कृष्ट हुँदाहुँदै पनि अरू ३२ जना बाँकी रहे । पुरस्कारका लागि योग्य नठानिए पनि वाचनका लागि छानिएका कारण खुसी हुँदै टाढा–टाढादेखि आएका कविहरूलाई कमसेकम बाटो खर्चसम्म दिएर बिदा गर्न पाएको भए धेरै राम्रो हुने थियो । आगामी वर्षदेखि यस कुरामा विचार गरियोस्।
